XML-specifikationen af snitfladen til Økonomi har været i høring hos leverandørerne
I forbindelse med høringen af snitfladen til Økonomi i Rammearkitekturen, har leverandører af ERP-løsninger til kommunerne vist stor interesse. På baggrund af de indkomne kommentarer har KOMBIT ændret specifikationen. Den opdaterede specifikation kan hentes nedenfor under ’downloads’.
I forbindelse med høringen fremkom et ønske om et dokument med en komplet liste over samtlige felter, der indgår i den nye snitflade. Denne har KOMBIT nu udarbejdet – den kan ligeledes hentes nedenfor under ’downloads’.
Høringen har også peget på en række gennemgående emner af mere fundamental karakter. Da disse kræver yderligere uddybning inden de evt. bliver indarbejdet i specifikationen inviterer KOMBIT den 5/3-2014 interesserede leverandører til at deltage i en workshop, hvor der bliver arbejdet med de identificerede emner.
Dagsorden for mødet kan hentes nedenfor under ’downloads’.
Kontakt konsulent Simon Mark Pedersen, hvis du har spørgsmål eller ønsker at deltage i workshoppen.